open-index/open-wikipedia-markdown huggingface dataset:
குளோரின் நைட்ரேட்டு

**குளோரின் நைட்ரேட்டு** *(Chlorine nitrate)* என்பது ClNO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். படைமண்டலத்தில் உள்ள முக்கியமான வளிமண்டல வாயுவாகும். ஓசோன் சுருங்குதலுக்கு காரணமாகும் முக்கியமான ஓர் குளோரின் சேர்மமாகவும் இது விளங்குகிறது.

உலோகங்கள், உலோக குளோரைடுகள், ஆல்ககால்கள், ஈதர்கள் மற்றும் பெரும்பாலான கரிமச் சேர்மங்கள் ஆகியனவற்றுடன் வெடிக்கும் இயல்புடன் இச்சேர்மம் வினைபுரிகிறது. சிதைவடையும் வகையில் குளோரின் நைட்ரேட்டைச் சூடுபடுத்தும் போது குளோரின் நைட்ரசன் ஆக்சைடு போன்ற நச்சு வாயுக்களை வெளிவிடுகிறது.

## தயாரிப்பு
இருகுளோரின் ஒராக்சைடுடன் இருநைட்ரசன் ஐந்தாக்சைடை  0°செல்சியசு வெப்பநிலையில் சேர்த்து வினைபுரியச் செய்யும் பொழுது குளோரின் நைட்ரேட்டு உருவாகிறது.
:Cl2O + N2O5 → 2 ClONO2

## வினைகள்
ஆல்க்கீன்களுடன் இச்சேர்மம் வினைபுரிகிறது.
:(CH3)2C=CH2 + ClONO2 → O2NOC(CH3)2CH2Cl

குளோரின் நைட்ரேட்டு  உலோக குளோரைடுகளுடன் வினைபுரிகிறது:. 
:4 ClONO2 + TiCl4 → Ti(NO3)4 + 4 Cl2

## மேற்கோள்கள்

பகுப்பு:குளோரின்(I) சேர்மங்கள்
பகுப்பு:நைட்ரேட்டுகள்
பகுப்பு:ஆக்சிசனேற்றிகள்
ஆர்த்தோ நைட்ரேட்டு

**ஆர்த்தோ நைட்ரேட்டு** *(Orthonitrate)* என்பது NO43-  என்ற மூலக்கூற்று வாய்ப்பாடு கொண்ட நைட்ரசனின் நான்முகி வடிவ [ஆக்சோ எதிர்மின்னயனியாகும். முதன்முதலில் 1977 ஆம் ஆண்டில் இவ்வயனி கண்டறியப்பட்டது. தற்பொழுது [சோடியம் ஆர்த்தோநைட்ரேட்டு மற்றும் பொட்டாசியம் ஆர்த்தோ நைட்ரேட்டு என்ற இரண்டு சேர்மங்களில் மட்டும் காணப்படுவதாக அறியப்படுகிறது. உயர் வெப்பநிலை மற்றும் உயர் அழுத்தத்தில் நைட்ரேட்டு மற்றும் உலோக ஆக்சைடுகளை வினைபுரியச் செய்து ஆர்த்தோ நைட்ரேட்டுகள் தயாரிக்கப்படுகின்றன.
:NaNO3 + Na2O → Na3NO4 (300°C for 3 days)	
 
வினையில் விளைகின்ற ஆர்த்தோ நைட்ரேட்டுகள் வெண்மை நிறத் தின்மமாகக் காணப்படுகின்றன. இவை ஈரப்பதம் மற்றும் கார்பன் டை ஆக்சைடு போன்றவற்றால் பாதிக்கப்படுகின்றன. காற்றில் பட நேர்ந்தால் சிலநிமிடங்களில் கார்பனேட்டு மற்றும் ஐதராக்சைடுகளாகச் சிதைவடைகின்றன. 
:Na3NO4 + CO2 → NaNO3 + Na2CO3
:Na3NO4 + H2O → NaNO3 + 2NaOH

ஆர்த்தோ நைட்ரேட்டு அயனிகள் நான்முகி வடிவில் N-O பிணைப்புகள் 139 பைக்கோ மீட்டர் நீளத்துடன் காணப்படுகின்றன. இக்குறுகிய நீளமானது பிணைப்பை அதிக ஆற்றலால் dπ ஆர்பிட்டால் நிலைக்கு குறைக்கின்றன.
 
## மேற்கோள்கள்

## இவற்றையும் காண்க
*நைட்ரேட்டு, NO3−
*நைட்ரைட்டு, NO2−

பகுப்பு:ஆக்சி எதிர்மின்னயனிகள்
பகுப்பு:நைட்ரேட்டுகள்
ஏகம்பவாணர் மனைவி பாடல்

**ஏகம்பவாணர் மனைவி பாடல்** என்னும் குறிப்போடு ஒரே ஒரு பாடல் கிடைத்துள்ளது. உழவர் நாற்றைப் பறித்து,, சேற்றில் தழை மிதித்த வயலில் நடுவர். மூவேந்தர் முடிகளை நாற்றுமுடிகளாக்கி கம்பன் தன் பாடலில் நட்டான் என்று இந்தப் பாடல் கம்பனைப் பாராட்டுகிறது. 
சேனை தழையாக்கி செங்குருதி நீர்தேக்கி
ஆனை மிதித்த வருஞ்சேற்றின்- மானபரன்
பாவேந்தர் வேந்தன் பறித்து நட்டானே கம்பன்
மூவேந்தர் தங்கண் முடி. பாடல் 61 
## அடிக்குறிப்பு

பகுப்பு:12 ஆம் நூற்றாண்டுத் தமிழ் நூல்கள்
டோரா தி எக்ஸ்புளோரர்

***டோரா தி எக்ஸ்புளோரர்*** என்னும் ஆங்கிலத் தொடர், குழந்தைகளுக்கான சாகசத் தொடராகும். இது கிரிஸ் கிஃபோர்டு, வலேரி வல்ஷ், எரிக் வெய்னர் ஆகியோரால் கூட்டாகத் தயாரிக்கப்பட்டது. இது பல பாகங்களாக வெளொயாகியது. இது நிக்கலோடியன் தொலைக்காட்சியில் ஒளிபரப்பப்பட்டது. இந்த தொடருக்கு பீபாடி விருது வழங்கப்பட்டது. பள்ளிக்கு போகவிருக்கும் குழந்தைகளுக்கு இனிமையாக கற்பித்தமைக்காக இவ்விருது வழங்கப்பட்டது.

## கதை
டோரா என்னும் சிறுமி, சுற்றுலா செல்வதில் ஆர்வம் காட்டுவாள். இவள் வைத்திருக்கும் பைக்கு பேசும் ஆற்றல் உண்டு. இவளுடன் புஜ்ஜி என்னும் குரங்குத் தோழனும் உண்டு. இவர்கள் இருவரும் போகும் வழியில் ஏதாவது சிக்கல் இருக்கும். வழி தெரியாத படி மறைத்திருக்கும் பாறை, ஒன்றுக்கு மேற்பட்ட வழிகள், புதிர்கள் என வெவ்வேறு விதமான சிக்கல்களை சந்திப்பர். இந்த நிகழ்ச்சியை பார்க்கும் குழந்தைகளை நோக்கி உதவி கேட்பர். எப்படி போவது, என்ன செய்வது என்பது மாதிரியான கேள்விகள் இருக்கும். சற்று நேரத்தில், டோராவே சரியான வழியை தேர்ந்தெடுப்பாள். மீண்டும் ஒரு முறை கேட்டு உறுதி செய்திகொள்வாள். இவர்களை போக விடாமல் தடுக்கும் நரி ஒன்று இருக்கும். அது ஏதாவது நாச வேலை செய்யும். இவர்களது பொருட்களை திருடுவது, வழியை மறிப்பது, டோராவின் நண்பர்களை ஏமாற்றுவது உள்ளிட்ட வேலைகளை செய்துவிடும். டோரா தன் நண்பர்களுக்கு உதவி செய்து சேர வேண்டிய இடத்தை சென்றடைவாள்.

## பதிப்புகள்
இந்தத் தொடர் ஆங்கிலத்தில் எடுக்கப்பட்டிருந்தாலும், உலகெங்கும் வெவ்வேறு மொழிகளில் டப்பிங் முறையில் வெளியானது.
அரபு மொழி, கண்டோனீயம், டேனிய மொழி, டச்சு மொழி, பிரெஞ்சு மொழி, பிலிப்பினோ மொழி, ஐரிய மொழி, இடாய்ச்சு மொழி, கிரேக்கம், எபிரேயம், இந்தி, அங்கேரிய மொழி, இந்தோனேசிய மொழி, இத்தாலிய மொழி, சப்பானிய மொழி, கன்னடம், கொரிய மொழி, மக்கதோனிய மொழி, மலாய் மொழி, மலையாளம், மாவோரி மொழி, நோர்வே மொழி, போலிய மொழி, போர்த்துக்கேய மொழி, பாரசீக மொழி, உருசிய மொழி, செருபிய மொழி, எசுப்பானியம், சுவீடிய மொழி, தமிழ், தாய், துருக்கிய மொழி ஆகிய மொழிகளில் வெளியானது.

### தமிழ்ப் பதிப்பு
இந்தத் தொடரின் தமிழ்ப் பதிப்பு சுட்டித் தொலைக்காட்சியில் ஒளிபரப்பானது. "வாங்க நண்பர்களே, எல்லாரும் ஒன்னாப் போலாம், முயற்சி திருவினையாக்கும், முயன்றால் சாதிக்க முடியும்" என்ற பாடலை பாடியபடியே பயணத்தை தொடர்வாள் டோரா. பயணம் முடிந்ததும், "ஜெயிச்சிட்டோம், நாம ஜெயிச்சிட்டோம்" என்றவாறு பாடியபடி, உதவியோருக்கு நன்றி தெரிவித்து பாடலை முடிப்பாள். குழந்தைகளுக்கு புரியும்படியான எளிய தமிழில் வசனங்கள் இருந்தன. இந்த தமிழ் பதிப்பு, 2020 ஆம் ஆண்டு ஏப்ரல் மாதத்தில் சுட்டி டிவியில் ஒளிபரப்பு முடிவடையும். ஏனெனில், சுட்டி டிவி கிளாசிக் கார்ட்டூன் சேனலாக மாறும். டோராவுக்கு பதிலாக டாம் அண்ட் ஜெர்ரி, லூனி டியூன்ஸ்,வுடி  வுட்பெக்கர், டைனி டூன் அட்வென்சர்ஸ், கேஸ்பர் போன்ற கார்ட்டூன்கள் சுட்டி டிவியில் ஒளிபரப்பாகும்.

## விளையாட்டுப் பொருட்கள்
இந்த தொடரின் பிரபலத்தால், டோரா, புஜ்ஜி ஆகியோரின் படங்களை ஒட்டிய பொருட்கள் சந்தையில்  விற்பனையாகின்றன.

## சான்றுகள்

## இணைப்புகள்
*டோரா : தி எக்ஸ்புளோரர் நிகழ்ச்சியை பற்றி - நிக்கலோடியன்
* 

பகுப்பு:ஆங்கிலத் தொலைக்காட்சித் தொடர்கள்
கச்சு விரைவுவண்டி

**கச்சு விரைவுவண்டி**, இந்திய இரயில்வேயினால் இயக்கப்படுகின்ற விரைவுவண்டியாகும். இது மேற்கு இரயில்வேயின் கட்டுப்பாட்டிலுள்ள மும்பையில் இருந்து தொடங்கி குஜராத்திலுள்ள கச்சு மாவட்டத்திலுள்ள புஜ் நகரம் வரை சென்று திரும்பும். இந்த வண்டி 841 கி.மீ. தொலைவை 16 மணி 15 நிமிடங்களில் கடக்கிறது.

## வண்டிகள்

### வழித்தடம்
*பாந்திரா முனையம்
*போரிவலி
*வாப்பி
*வல்சாடு
*நவ்சாரி
*சூரத்து
*அங்கலேஷ்வர்
*பரூச்
*வடோதரா
*ஆனந்து
*நாடியாத்
*அகமதாபாத் சந்திப்பு
*வீரம்காம்
*திராங்கத்ரா
*ஹல்வத்
*மலியா மியானா
*சமகியாலி
*பச்சாவு
*காந்திதாம்
*அதிபூர்
*அஞ்சார்
*புஜ்

## மேலும் பார்க்க
*சயாஜிநகரி விரைவுவண்டி

## இணைப்புகள்
*வண்டியின் வழித்தட விவரங்கள்

பகுப்பு:இந்திய விரைவுவண்டிகள்
புது பங்காய்காவுன் சந்திப்பு தொடருந்து நிலையம்

**புது பங்காய்காவுன்** சந்திப்பு, இந்திய மாநிலமான அசாமின் பங்காய்காவுன் மாவட்டத்திலுள்ள  பங்காய்காவுனில் உள்ளது. இந்த நிலையத்திற்கு வரும் வண்டிகள் பரவுனி - குவஹாட்டி வழித்தடம், புது ஜல்பாய்குரி-புது பங்காய்காவுன் வழித்தடப் பிரிவு, புது பங்காய்காவுன் - குவஹாட்டி வழித்தடப் பிரிவு, புது பங்காய்காவுன் - யோகிஹோப்பா - காமாக்யா வழித்தடம் ஆகிய வழித்தடங்களில் வந்து செல்கின்றன. அருகிலுள்ள பார்பேட்டா, அபயபுரி, சிராங் மாவட்டம் ஆகிய பகுதிகளில் வசிப்போருக்கு பயன்படுகிறது.

## வசதிகள்
இங்கு ஓய்வறைகள் உள்ளன. ஆன்லைன் முன்பதிவு வசதி செய்யப்பட்டுள்ளது.

## சான்றுகள்

## இணைப்புகள்
*  புது பங்காய்காவுனில் நின்று செல்லும் வண்டிகள்

பகுப்பு:அசாமில் உள்ள தொடருந்து நிலையங்கள்
பகுப்பு:பங்காய்காமோ மாவட்டம்
ரங்காபரா வடக்கு தொடருந்து நிலையம்

**ரங்காபரா தொடருந்து நிலையம்**, இந்திய மாநிலமான அசாமில் உள்ள ரங்காபராவிலுள்ளது.

## தொடர்வண்டிகள்
*08439 - ரங்கபடா வடக்கு - புவனேஸ்வர் சிறப்பு வண்டி
(வழி: ரங்கியா, அலிப்பூர்துவார் சந்திப்பு, சிலிகுரி சந்திப்பு, புது ஜல்பாய்குரி சந்திப்பு, ராம்பூர்ஹாட், துர்காபூர், ஆசான்சோல், மித்னாபூர், பாலேஸ்வர், கட்டக்)

## சான்றுகள்

## இணைப்புகள்

பகுப்பு:தர்ரங் மாவட்டம்
பகுப்பு:அசாமில் உள்ள தொடருந்து நிலையங்கள்
ஜெரோம் எமிலியானுஸ்பிள்ளை

பேரருட்திரு **ஜெரோம் எமிலியானிஸ்பிள்ளை** (*Rt Rev. Jerome Emilianuspillai*, 20 சூலை 1901 &ndash; 17 சூலை 1972) இலங்கைத் தமிழ் குருக்களும், ரோமன்-கத்தோலிக்க யாழ்ப்பாண ஆயரும் ஆவார்.

## ஆரம்ப வாழ்க்கை
எமிலியானுஸ்பிள்ளை இலங்கையின் மேற்கே வென்னப்புவை என்ற ஊரில் பிறந்தார். இவரின் தந்தை வென்னப்புவையில் ஆசிரியராகப் பணியாற்றியவர். எமிலியானுஸ்பிள்ளை யாழ்ப்பாணம் சம்பத்தரிசியார் கல்லூரியில் கல்வி கற்றார்.

## பணி
எமிலியானுஸ்பிள்ளை 1929 சூலையில் கத்தோலிக்கக் குருக்களாகத் திருநிலைப்படுத்தப்பட்டார். 1950 சூலையில் யாழ்ப்பாண ஆயராக நியமிக்கப்பட்டு 1972 சூலை 17 இல் இறக்கும் வரை பதவியில் இருந்தார். இலங்கையின் முடஹ்லாவது தமிழ் கத்தோலிக்க ஆயர் இவராவார்.

## மேற்கோள்கள்

பகுப்பு:1901 பிறப்புகள்
பகுப்பு:1972 இறப்புகள்
பகுப்பு:யாழ்ப்பாணம் சம்பத்தரிசியார் கல்லூரி பழைய மாணவர்கள்
பகுப்பு:யாழ்ப்பாணம் உரோமன்-கத்தோலிக்க ஆயர்கள்
பகுப்பு:யாழ்ப்பாண மாவட்ட மக்கள்
இராவத்தநல்லூர்

**இராவத்தநல்லூர்** என்ற கிராமம், தமிழ்நாட்டின் விழுப்புரம் மாவட்டத்தில் உள்ள கள்ளக்குறிச்சிக்கு வடக்கே 20 கிலோமீட்டர் தொலைவில் உள்ளது. இங்கு புகழ் பெற்ற வீர ஆஞ்சநேயர் கோவில் உள்ளது. ஒவ்வொரு ஞாயிற்றுக்கிழமை தோறும் அபிழேகம், சிறப்பு பூஜை, அர்ச்சனைகள் நடைபெறுகின்றன.

## போக்குவரத்து
இத்திருத்தலத்திற்கு கள்ளக்குறிச்சி நகரிலிருந்து அரசுப்பேருந்துகளும் தனியார் பேருந்துகளும் இயக்கபடுகின்றன.

பகுப்பு:விழுப்புரம் மாவட்டத்திலுள்ள கிராமங்கள்
சிவகாமி ஜெயக்குமரன்

**தமிழினி** என்ற இயக்கப் பெயரைக் கொண்ட **சிவகாமி ஜெயக்குமரன்** (23 ஏப்ரல் 1972 - 18 அக்டோபர் 2015) தமிழீழ விடுதலைப் புலிப் போராளியும், எழுத்தாளரும் ஆவார். புலிகளின் மகளிர் அமைப்பின் அரசியல் பிரிவுத் தலைவியாகப் பணியாற்றியவர்.

சிவகாமி 1972 ஏப்ரல் 23 அன்று பரந்தனில் சுப்பிரமணியம், சின்னம்மா ஆகியோருக்குப் பிறந்தார். 1991-ஆம் ஆண்டில் புலிகள் இயக்கத்தில் இணைந்து தமிழினி என்ற இயக்கப் பெயரைப் பெற்றார். 2009 மே இறுதிப் போரின் போது வவுனியா அகதிகள் முகாமில் இராணுவத்தினரால் கைது செய்யப்பட்டார். மூன்று ஆண்டுகள் சிறையில் தடுத்து வைக்கப்பட்டிருந்த பின்னர் ஓராண்டு காலம் வவுனியா பூந்தோட்டம் புனர்வாழ்வு முகாமில் புனர்வாழ்வுக்கு உட்படுத்தப்பட்டு 2013 ஆம் ஆண்டில் விடுவிக்கப்பட்டு அவரது குடும்பத்துடன் இணைக்கப்பட்டிருந்தார்.

தமிழினி 2013 ஆம் ஆண்டில் ஐக்கிய இராச்சியத்தில் புலம் பெயர்ந்து வாழ்ந்து வந்த ஜெயன் தேவா என அழைக்கப்படும் மகாதேவன் ஜெயக்குமரன் என்பவரைத் திருமணம் புரிந்தார்.

## மறைவு
தமிழினி புற்றுநோய் காரணமாக கொழும்பு மகரகமை புற்றுநோய் மருத்துவமனையில் சேர்க்கப்பட்டிருந்த நிலையில், 2015 அக்டோபர் 18 இல் தனது 43-ஆவது அகவையில் காலமானார்.

## மேற்கோள்கள்

## வெளி இணைப்புகள்
*
*
*தமிழினியின் 'ஒரு கூர் வாளின் நிழலில்' சிங்கள மொழியில் வெளியானது

பகுப்பு:1972 பிறப்புகள்
பகுப்பு:2015 இறப்புகள்
பகுப்பு:விடுதலைப் புலிகளின் பெண் போராளிகள்
பகுப்பு:விடுதலைப் புலிகளின் தலைவர்கள்
பகுப்பு:புற்றுநோயால் இறந்தவர்கள்
பகுப்பு:இலங்கைப் பெண் எழுத்தாளர்கள்
பகுப்பு:கிளிநொச்சி மாவட்ட நபர்கள்
கர்ணாவூர்

தமிழகத்தின் விழுப்புரம் மாவட்டத்துக்கு உட்பட்ட திண்டிவனம் வட்டத்தின், மரக்காணம் ஒன்றியத்தில் கர்ணாவூர் கிராமம் அமைந்துள்ளது. இது ஜக்காம்பேட்டை ஊராட்சிக்கு உட்பட்ட கிராமமாகும். திண்டிவனத்திலிருந்து தெற்கே 3 கி.மீ. தொலைவில் இக்கிராமம் அமைந்துள்ளது. இக்கிராமத்தின் கிழக்கே இறையானூர் கிராமமும், மேற்கே ஜக்காம்பேட்டை கிராமமும், தெற்கே மூர்த்திப்பேட்டை கிராமமும் உள்ளது.

இங்கே உள்ள மாணவர்கள் திண்டிவனத்தில் உள்ள பள்ளிகளில் படிக்கிறார்கள். பெரும்பாலான மக்கள் உழவுத் தொழிலையே நம்பி வாழ்கிறார்கள். சிலர் நகரத்தில் கூலி வேலைக்கு செல்கின்றனர். படித்தவர்கள் எண்ணிக்கையும் நாளுக்கு நாள் அதிகரித்து வருகிறது. படித்த இளைஞர்கள் பலர் சென்னைக்கு வேலைக்கு செல்கின்றனர்.

## மேற்கோள்கள்

பகுப்பு:விழுப்புரம் மாவட்டத்திலுள்ள கிராமங்கள்
ஊராட்சி ஒன்றிய நடுநிலைப் பள்ளி, வடசிறுவளூர்

தமிழ்நாட்டின், விழுப்புரம் மாவட்டத்துக்கு உட்பட்ட திண்டிவனம் வட்டத்தின் ஒலக்கூர் ஒன்றியத்தில் வடசிறுவளூர் கிராமம் அமைந்துள்ளது. இக்கிராமத்தில் தொடக்கக் கல்வித்துறையின் கீழ் **ஊராட்சி ஒன்றிய நடுநிலைப் பள்ளி** இயங்கி வருகிறது. இப்பள்ளி 1954 தொடங்கப்பட்டது. இப்பள்ளியில் முதலாம் வகுப்பு முதல் எட்டாம் வகுப்பு வரை பாடங்கள் நடத்தப்படுகின்றன. படிப்படியாக ஆங்கிலவழி வகுப்புகளும் துவக்கப்பட்டு வருகின்றன. 

2015 அக்டோபர் நிலவரப்படி, இங்கு நாகவரம், வடசிறுவளூர், சுடரொளி நகர், மல்லிகாபுரம் ஆகிய பகுதிகளைச் சேர்ந்த இருநூறுக்கும் மேற்பட்ட மாணவ மாணவியர் பயில்கின்றனர். பள்ளியின் தற்போதைய தலைமை ஆசிரியராக வ. பத்மாவதி உள்ளார். அவருடன் ரேவதி, இராஜேஷ், திருமலை, ஹீமாராணி பிரசன்னா, செல்லப்பன், கோபாலக்கிருஷ்ணன் ஆகியோர் பணிபுரிந்து வருகின்றனர்.

## மேற்கோள்கள்

*http://elections.tn.gov.in/PDF/ac79.htm , பாகம் எண்:110

## வெளியிணைப்புகள்
*வடசிறுவளூர் பள்ளியில் புதிய கட்டடங்கள் திறப்பு
*விழுப்புரத்தில் நடைபெறும் தினமணி புத்தகக் கண்காட்சியில் விநாடி-வினா போட்டிகள் புதன்கிழமை நடைபெற்றன

பகுப்பு:தமிழ்நாட்டிலுள்ள ஊராட்சி ஒன்றியப் பள்ளிகள்
1631

**1631** (**[[ரோம எண்ணுருக்கள்|MDCXXXI]]**) புதன்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* சனவரி 23 - முப்பதாண்டுப் போர்: சுவீடனும், பிரான்சும் இராணுவக் கூட்டு உடன்பாட்டை எட்டின. இதன் படி வடக்கு செருமனியில் சுவீடனின் ஊடுருவலுக்கு பிரான்சு உதவிகள் வழங்கும்.
* மே 10 - முப்பதாண்டுப் போர்: இரண்டு மாத ஆக்கிரமிப்பின் பின்னர் புனித உரோமைப் பேரரசின் இராணுவம் செருமனியின் மாக்திபுர்க் நகரைத் தாக்கி 20,000 பேரைக் கொன்றனர். இதனால் ஆத்திரமடைந்த புனித உரோமைப் பேரரசின் புரட்டத்தாந்து மாநிலங்கள் சுவீடன்டன் அணி திரண்டன.
* அக்டோபர் 10 - முப்பதாண்டுப் போர்: சாக்சனி இராணுவம் பிராகாவைக் கைப்பற்றியது.
* தாஜ் மகால் கட்டுமானப் பணிகள் ஆரம்பாயின. 1653 இது முடிவடைந்தது.

## பிறப்புகள்

## இறப்புகள்
* சூன் 17 - மும்தாசு மகால், சாஜகானின் மனைவி (பி. 1593)
* சூன் 21 - ஜான் சிமித், ஆங்கிலேயக் கடற்படையினர், குடியேற்றவாதி (பி. 1580)
* அக்டோபர் 20 - மைக்கேல் மாயிஸ்ட்லின், செருமனிய வானியலாளர் (பி. 1550)

## மேற்கோள்கள்

## 1631 நாட்காட்டி
சயாஜிநகரி விரைவுவண்டி

**சயாஜிநகரி விரைவுவண்டி**, இந்திய இரயில்வேயின் கட்டுப்பாட்டில் இயக்குகிறது. இது மும்பையில் இருந்து குஜராத்தில் உள்ள புஜ் நகரத்துக்கு சென்றுவரும். இந்த வண்டி 841 கி.மீ. தொலைவை 16 மணி 25 நிமிடங்களில் கடக்கிறது.

## விவரங்கள்

## வழித்தடங்கள்
*பாந்திரா முனையம்
*போரிவலி
*டஹாணூ ரோடு
*வாப்பி
*வல்சாடு
*பிலிமோரா
*நவ்சாரி
*சூரத்து
*கோசாம்பா
*அங்கலேஷ்வர்
*பரூச்
*பலேஜ்
*கர்ஜ்ண்
*விஸ்வாமித்ரி
*வடோதரா
*ஆனந்து
*நாடியாத்
*மணிநகர்
*அகமதாபாத் சந்திப்பு
*வீரம்காம்
*திராங்கத்ரா
*ஹல்வத்
*மலியா மியானா
*சமகியாலி
*பச்சாவு
*காந்திதாம்
*அதிபூர்
*அஞ்சார்
*புஜ்

## மேலும் பார்க்க
*கச்சு விரைவுவண்டி

## இணைப்புகள்
* வண்டியின் வழித்தடம்

பகுப்பு:இந்திய விரைவுவண்டிகள்
கிழக்கு சம்பாரண் மாவட்டம்

**கிழக்கு சம்பாரண் மாவட்டம்**, இந்திய மாநிலமான பீகாரில் உள்ளது. இதன் தலைமையகம் மோதிஹரியில் உள்ளது.இம்மாவட்டத்தின் லௌரியா-ஆராராஜ் எனுமிடத்தில் அசோகரின் பெரிய தூண் கல்வெட்டுக்களில் ஒன்று உள்ளது.

## அரசியல்
இந்த மாவட்டம் கிழக்கு சம்பாரண், மேற்கு சம்பாரண், சிவஹர் ஆகிய மக்களவைத் தொகுதிகளுக்கு உட்பட்டது. இந்த மாவட்டம்  ரகசவுல், சுகவுலி, நர்கட்டியா, ஹர்சிதி, கோவிந்தகஞ்சு, கேசரியா, கல்யாண்பூர், பிப்ரா, மதுபன், மோதிஹாரி, சிரையா, டாக்கா ஆகிய சட்டமன்றத் தொகுதிகளைக் கொண்டுள்ளது.
## பௌத்த தொல்லியற்களங்கள்
* லௌரியா-ஆராராஜ்
* லௌரியா நந்தன்காட்
* ராம்பூர்வா போதிகைகள்

## இதனையும் காண்க
* சுகௌலி உடன்படிக்கை

## சான்றுகள்

## இணைப்புகள்
* East Champaran district website

பகுப்பு:பீகார் மாவட்டங்கள்
பகுப்பு:கிழக்கு சம்பாரண் மாவட்டம்
சிர்க்கோனியம்(IV) சல்பேட்டு

**சிர்கோனியம்(IV) சல்பேட்டு** *(Zirconium(IV) sulfate)*  என்பது  Zr(SO4)2(H2O)n என்ற பொதுவாய்ப்பாடுடன் காணப்படும் ஒரு  கனிம வேதியியல் சேர்மமாகும். இங்கு n = 0, 4, 5, 7. என்று வேறுபடும். இவ்வகைச் சேர்மங்களின் இனங்கள் நீரேற்ற அளவின் அடிப்படையில் தொடர்பு கொண்டுள்ளன. நீரில் கரையும் இயல்புடைய சிர்கோனியம்(IV) சல்பேட்டு நிறமற்று அல்லது வெண்மையாகக் காணப்படுகிறது.

## தயாரிப்பு மற்றும் அமைப்பு

சிர்க்கோனியம் ஆக்சைடின் மீது கந்தக அமிலம் வினைபுரிந்து சிர்கோனியம்(IV) சல்பேட்டு உருவாகிறது.
:ZrO2  +  2 H2SO4  +  H2O  →   Zr(SO4)2(H2O)x

நீரிலி வகை சிர்கோனியம்(IV) சல்பேட்டும் அறியப்படுகிறது.
 
7 மற்றும் 8 ஒருங்கிணைவு சிர்க்கோனியம் மையங்கள் கொண்டுள்ள அணைவு வடிவமைப்பை இச்சல்பேட்டுகள் ஏற்றுள்ளன. சல்பேட்டு மற்றும் தண்ணீர் இரண்டும் ஈந்தணைவிகளாகச் செயல்படுகின்றன.

## பயன்கள்

வெள்ளைத் தோல் பதனிடுதலில் வினையூக்கியாகப் பயன்படுத்தப்பட்டு புரதங்கள் மற்றும் அமினோ அமிலங்களை வீழ்படிவாக்குதலுக்கு சிர்க்கோனியம் சல்பேட்டு பயன்படுத்தப்படுகிறது. மற்றும் ஒரு நிறமி நிலைப்படுத்தியாகவும் இது பயன்படுகிறது..

## மேற்கோள்கள்

பகுப்பு:சிர்க்கோனியம்(IV) சேர்மங்கள்
பகுப்பு:சல்பேட்டுகள்
தயோனைல் புரோமைடு

**தயோனைல் புரோமைடு** *(Thionyl bromide)* என்பது SOBr2 என்ற மூலக்கூற்று வாய்ப்பாடுடன் காணப்படும் ஒரு கனிம வேதியியல் சேர்மமாகும். இதனையொத்த வரிசைச் சேர்மமான தயோனைல் குளோரைடை விட இச்சேர்மம் குறைவான நிலைப்புத் தன்மையும் மிகக்குறைவான பயன்பாடும் கொண்டுள்ளது. ஐதரசன் புரோமைடை தையோனைல் குளோரைடுடன் வினைப்படுத்துவதால் தயோனைல் புரோமைடு தோன்றுகிறது. வலிமையான அமிலம் வலிமை குறைந்த ஒரு அமிலமாக மாற்றப்படும்  இவ்வினை ஒரு தனித்துவம் மிக்க வினையாகும்.
:SOCl2  +  2HBr  →  SOBr2  +  2HCl

α,β- நிறைவுறா கார்பனைல்களின் சில புரோமினேற்ற வினைகளுக்கு தயோனைல் புரோமைடு பெரிதும் பயன்படுத்தப்படுகிறது. ஆல்ககால்களை ஆல்க்கைல் புரோமைடுகளாக மாற்றும் வினைகளிலும் இது பயன்படுத்தப்படுகிறது. இவை தவிர தயோனைல் புரோமைடு எளிதாக நீராற்பகுப்பு அடைந்து கந்தக டை ஆக்சைடைக் கொடுக்கிறது. 

:SOBr2  +  H2O  →  SO2  +  2HBr

## பாதுகாப்பு
தயோனைல் புரோமைடு எளிதாக நீராற்பகுப்பு அடைந்து அபாயகரமான ஐதரசன் புரோமைடு வாயுவை வெளியிட்டு ஒரு கண்ணீர் புகைக் குண்டு போலச் செயல்படுகிறது. 

## மேற்கோள்கள்

பகுப்பு:கந்தகச் சேர்மங்கள்
பகுப்பு:ஆக்சோ ஆலைடுகள்
பகுப்பு:கந்தகம்(+4) சேர்மங்கள்
பகுப்பு:கனிம கந்தகச் சேர்மங்கள்
பகுப்பு:கந்தக ஆக்சோ ஆலைடுகள்
கருங்காலிக்குப்பம்

**கருங்காலிகுப்பம்** என்பது தமிழ்நாட்டின் திருவண்ணாமலை மாவட்டத்திலுள்ள, கீழ்பெண்ணாத்தூர் ஒன்றியத்திக்கு உட்பட்ட கிராமம். கீழ்பெண்ணாத்தூர் கிராமத்தில் இருந்து 2 கிலோமீட்டர் தொலைவில் உள்ளது. கிராமத்தில் நியாயவிலைக்கடை, ராமு ரெட்டியார் உயர்நிலைப்பள்ளி, கூத்தாண்டவர் கோயில், பிள்ளையார் கோயில் ஆகியவை உள்ளன.

## சான்றுகள்

பகுப்பு:திருவண்ணாமலை மாவட்டத்திலுள்ள கிராமங்கள்
மெத்தாக்சைடு

**மெத்தாக்சைடுகள்** *(Methoxides)* என்பவை கரிம வேதியல்  உப்புக்கள் மற்றும் எளிய ஆல்காக்சைடுகள் ஆகும்.  இலித்தியம் மெத்தாக்சைடு, ருபீடியம் மெத்தாக்சைடு, சீசியம் மெத்தாக்சைடு, பிரான்சியம் மெத்தாக்சைடு போன்ற பல மெத்தாக்சைடுகள் அறியப்பட்டாலும் சோடியம் மெத்தாக்சைடும் பொட்டாசியம் மெத்தாக்சைடும் மட்டுமே பரவலாக அறியப்படுகின்றன.

## மெத்தாக்சைடு அயனி

மெத்தாக்சைடு அயனியின் மூலக்கூற்று வாய்ப்பாடு CH3O−  ஆகும். இது மெத்தனாலின் இணைக் காரமாகும். கரிம வேதியியல் காரமான இது கனிம வேதியியலின் ஐதராக்சைடுகளை விடவும் வலிமையான காரமாகச் செயல்படுகிறது. எனவே மெத்தாக்சைடு கரைசல்கள் தண்ணீர்|தண்ணீரிடமிருந்து]] விலக்கி வைத்தப்பட்டிருக்க வேண்டும். தண்ணிருடன் தொடர்பு கொள்ள நேர்ந்தால் மெத்தாக்சைடானது ஒரு புரோட்டானை அதில் இருந்து நீக்கி மெத்தனால் மற்றும் ஐதராக்சைடைக் கொடுக்கும்.

## சோடியம் மெத்தாக்சைடு

சோடியம் மெத்தாக்சைடு, சோடியம் மெத்திலேட்டு என்றும் சோடியம் மெத்தானோலேட்டு என்றும் அழைக்கப்படுகிறது. தூய்மையான நிலையில் இருக்கும் போது இது வெண்மை நிறத் துகளாக இருக்கிறது. உயர் மூலக்கூற்று எடை கொண்ட பல்லீத்தர் உருவாக்க எத்திலீன் ஆக்சைடுடன் சேர்க்கப்பட்டு எதிரயனிக் கூட்டு பலபடியாக்கல் வினைகளை முன்னெடுக்கப் பயன்படுத்தப்படுகிறது. சோடியம் மெத்தாக்சைடு மற்றும்  பொட்டாசியம் மெத்தாக்சைடு இரண்டுமே பெரும்பாலும் வணிக ரீதியிலான உயிரி எரிபொருள் தயாரிப்பில் வினையூக்கிகளாகப் பயன்படுகின்றன. இச்செயல்முறையில் வேதியியலில் முக்கிளிசரைடுகள் என அழைக்கப்படும் தாவர எண்ணெய்கள் அல்லது விலங்கு கொழுப்புகள், ஆல்ககால் ஈதர் பரிமாற்ற முறையில் மெத்தனால் கொழுப்பு அமில மெத்தில் எசுத்தராக மாற்றப்படுகிறது.   
தொழிற்சாலைகளில் சோடியம் மெத்தாக்சைடை பெருமளவில் தயாரித்து பல நிறுவனங்கள் விற்பனைக்காக வைத்துள்ளன.
.
## பொட்டாசியம் மெத்தாக்சைடு

உயிரி எரிபொருள் தயாரிக்கும் ஆல்ககால் ஈதர் பரிமாற்ற முறையில் வினையூக்கியாக பொட்டாசியம் மெத்தாக்சைடு பயன்படுத்தப்படுகிறது.
## மேற்கோள்கள்

பகுப்பு:உப்புகள்
பகுப்பு:ஆல்காக்சைடுகள்
கண்மணி பூங்கா (திரைப்படம்)

**கண்மணி பூங்கா** (*Kanmani Poonga*) 1982 இல் விசு இயக்கத்தில் வெளிவந்த ஓர் இந்தியத் தமிழ்த் திரைப்படமாகும். விசு, சரிதா ஆகியோர் முக்கியக் கதாபாத்திரங்களில் நடித்திருந்தனர். எம். எஸ். விசுவநாதன் இசையமைத்திருந்தார்.

## மேற்கோள்கள்

## வெளியிணைப்புகள்
* https://www.imdb.com/title/tt2727266/

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:விசு இயக்கிய தமிழ்த் திரைப்படங்கள்
புயல் கடந்த பூமி

**புயல் கடந்த பூமி** 1984ஆம் ஆண்டில் வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் கார்த்திக், அர்ச்சனா, விசு, சந்திரசேகர் மற்றும் பலர் நடித்திருந்தனர். இத்திரைப்படத்திற்கு எம். எஸ். விசுவநாதன் இசையமைத்திருந்தார்.

## மேற்கோள்கள்

பகுப்பு:1984 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:விசு இயக்கிய தமிழ்த் திரைப்படங்கள்
வாய்ச் சொல்லில் வீரனடி

**வாய் சொல்லில் வீரனடி** 1984 ஆம் ஆண்டு வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் விசு, சாதனா, மனோரமா மற்றும் பலர் நடித்திருந்தனர். 

## நடிகர், நடிகையர்
* இராகவேந்தர்
* சாதனா
* ஒய். ஜி. மகேந்திரன்
* வனிதா கிருஷ்ணசந்திரன்
* விசு
* மனோரமா 
* கிஷ்மூ
* ஜி. சீனிவாசன் 
* குலதெய்வம் ராஜகோபால்
* டைப்பிஸ்ட் கோபு

## பாடல்கள்
இத்திரைப்படத்திற்கு விஜெய் ஆனந்த் இசையமைத்திருந்தார். முத்துலிங்கம், இதயச்சந்திரன், தஞ்சை ஜோதி பாண்டியன் ஆகியோர் பாடல் வரிகளை எழுதியிருந்தனர். இப்படத்தில் தஞ்சை ஜோதிபாண்டியன் "கன்னிப்பொண்ணு நெஞ்சத்திலே" என்ற பாடலை எழுதி அறிமுகமானார்.

## மேற்கோள்கள்

## வெளி இணைப்புகள்
* வாய்ச் சொல்லில் வீரனடி 

பகுப்பு:1984 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:விசு இயக்கிய தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
2015 கனடா நடுவண் அரசுத் தேர்தல்

**2015 கனடிய நடுவண் அரசுத் தேர்தல்** (*2015 Canadian federal election*) அல்லது **42வது கனடியப் பொதுத் தேர்தல்** கனடிய நாடாளுமன்றத்தின் பொதுச் சபைக்கு உறுப்பினர்களைத் தெரிவு செய்வதற்காக 2015 அக்டோபர் 19 அன்று நடைபெற்றது. லிபரல் கட்சி பெரும்பான்மையான இடங்களைக் கைப்பற்றியது. இதன் தலைவர் ஜஸ்ரின் ரூடோ பிரதமராக அறிவிக்கப்படவுள்ளார்.

## முக்கிய விடயங்கள்
பொருளாதாரம், வரி, நல்லாட்சி, அகதிகள், பணி வாய்ப்புகள், பழங்குடி மக்களின் சிக்கல்கள் உட்பட்ட பல்வேறு சிக்கல்கள் இந்தத் தேர்தலில் முக்கிய விடயங்களாக இடம்பெற்றன.

* சாசனம் C-51 - Anti-terrorism Act, 2015
* வரி 
* வேலை உருவாக்கம்
* சுற்றுச்சூழல் - காலநிலை மாற்றம்
* ரான்சு பசிபிப் பார்னர்சிப் - Trans-Pacific Partnership
* கனடியப் பழங்குடி மக்கள் சிக்கல்கள்
* நல்லாட்சி 
* சிறுவர் பராமரிப்பு இடங்கள் / நல்கை
* நிகாப் அணிதல் (niqab)
* சிரியன் அகதிகள் - Refugees of the Syrian Civil War
* கஞ்சாவை குற்றம் விலக்கல் 
* செனட்டர் மைக் டப்பி குறித்த விசாரணை

## முடிவுகள்

### சுருக்கம்

## தமிழ் வேட்பாளர்கள்
இத் தேர்தலில் ஆறு தமிழ் வேட்பாளர்கள் போட்டியிட்டனர். தமிழர்கள் பெருமளவில் வாழும் இசுகார்புரோ, மார்க்கம், பிரம்ப்டன் பகுதிகளில் வேட்பாளர்களாக நின்றனர். இவர்களில் கரி ஆனந்தசங்கரி மட்டுமே வெற்றி பெற்றார். 2011 தேர்தலில் வெற்றி பெற்ற ராதிகா சிற்சபையீசன் தோல்வியடைந்தார்.

* ராதிகா சிற்சபேசன் - இசுகார்புரோ ரூச் நோர்த் - புதிய சனநாயகக் கட்சி
* கே. எம் சாந்திகுமார் -இசுகார்புரோ ரூச் பார்க் - புதிய சனநாயகக் கட்சி
* செந்தி செல்லையா - மார்க்கம் தோர்ன்கில் - புதிய சனநாயகக் கட்சி
* காரி ஆனந்தசங்கரி - இசுகார்புரோ ரூச் பார்க் - லிபிரல் கட்சி
* றொசான் நல்லரட்ணம் - இசுகார்புரோ சவுத் வெசுட்- பழமை வாதக் கட்சி
* கார்த்திகா கோபிநாத் - பிரம்ப்டன் மேற்கு - பசுமைக் கட்சி

## மேற்கோள்கள்

பகுப்பு:கனடிய நடுவண் அரசுத் தேர்தல்கள்
பகுப்பு:2015 தேர்தல்கள்
ஈவினை

**ஈவினை**, இலங்கையின் யாழ்ப்பாண மாவட்டத்தில் வலிகாமம் தெற்குப் பிரதேச செயலாளர் பிரிவுக்குள் அடங்கியுள்ள ஒரு ஊராகும். சுன்னாகத்தில் இருந்து புத்தூர் நோக்கிச் செல்லும் வீதிக்கு வடக்கில், சுன்னாகத்தில் இருந்து ஏறத்தாழ 6 கி.மீ. தொலைவில் உள்ளது. யாழ்ப்பாணத்தில் இருந்து ஈவினைக்கான தூரம் பலாலி வீதி வழியே ஏறத்தாழ 14 கி.மீ.. இவ்வூரைச் சுற்றிலும், புன்னாலைக்கட்டுவன், அச்செழு, சிறுப்பிட்டி, வசாவிளான், நவக்கிரி ஆகிய ஊர்கள் காணப்படுகின்றன.

## நிறுவனங்கள்
இவ்வூரில் ஈவினை கற்பக விநாயகர் கோயில், ஈவினை கண்ணன் கோயில், ஈவினை மீனாட்சி அம்மன் கோயில் போன்ற இந்துக் கோயில்கள் உள்ளன. இவற்றுடன் மெதடிஸ்த தேவாலயம் ஒன்றும் இங்கே உள்ளது.

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
தேசிய சித்த மருத்துவ நிறுவனம்

**தேசிய சித்த மருத்துவ நிறுவனம்** என்னும் நிறுவனம், இந்திய மாநிலமான தமிழ்நாட்டில் உள்ள சென்னையின் தாம்பரம் பகுதியில் அமைந்துள்ளது. இது சித்த மருத்துவத்திற்கான அரசு நிறுவனம். இங்கு சித்த மருத்துவத்துடன் தொடர்புடைய ஆய்வுகளை மேற்கொள்ளவும், சித்த மருத்துவத் துறையில் உயர்கல்வி கற்கவும் ஏற்பாடு செய்யப்பட்டுள்ளது. இந்திய மருத்துவத்தை ஊக்குவிக்கும் அரசின் ஏழு கல்வி நிறுவனங்களில் இதுவும் ஒன்றாகத் திகழ்கிறது. சித்த மருத்துவ ஆராய்ச்சிக்கான மத்திய நிறுவனத்தின் தலைமையகமும் இங்கு அமைந்துள்ளது.

## சான்றுகள்

## இணைப்புகள்
*  தேசிய சித்த மருத்துவ நிறுவனத்தின் இணையத்தளம் 
*  சென்னையிலுள்ள சித்த மருத்துவ ஆய்வுக்கூடம்

பகுப்பு:இந்திய அரசு அமைப்புகள்
பகுப்பு:இந்திய நிறுவனங்கள்
பகுப்பு:மருத்துவக் கல்லூரிகள்
பகுப்பு:சென்னை
கடனாநதி

**கருணை ஆறு** என அழைக்கப்படும் **கடனாநதி** (**Gadananathi**), தென்காசி மேற்குத் தொடர்ச்சி மலைப் பகுதியில் தோன்றி திருநெல்வேலி மாவட்டம் திருப்புடைமருதூர் அருகே தாமிரபரணியில் கலக்கிறது. கடநாநதி மக்களின் குடிநீர் தேவைக்கும், விவசாயத்திற்கும் பயன்பட்டு வருகிறது. தாமிரபரணி வரை கடந்திருந்த தொலைவு 43 கிலோமீட்டர். சிவசைலம், பூவன்குறிச்சி, ஆம்பூர் வழியாக பாய்கிறது.

## கடனாநதி அணை
கடனாநதி நீர்த்தேக்கம் திருநெல்வேலி மாவட்டத்தில் முக்கிய சுற்றுலா இடங்களில் ஒன்றாகும். மேற்கு தொடர்ச்சி மலைகளின் அடிவாரத்தில் அமைந்துள்ளது. பல சுற்றுலா பயணிகள் அணை மற்றும் பூங்கா நோக்கி வருகின்றனர். சுற்றுலா பயணிகள் குற்றாலம் மற்றும் சபரிமலை பருவத்தில் அதிக எண்ணிக்கையிலான சுற்றுலாப்பயணிகளை இங்கு காணலாம்.

## வெளியிணைப்புகள்
*http://www.nellai.tn.nic.in/dams.html 
## மேற்கோள்கள்

பகுப்பு:திருநெல்வேலி மாவட்ட ஆறுகள்
நவக்கிரி

**நவக்கிரி**, இலங்கையின் யாழ்ப்பாண மாவட்டத்தில் வலிகாமம் கிழக்குப் பிரதேச செயலாளர் பிரிவுக்குள் அடங்கியுள்ள ஒரு ஊராகும். சுன்னாகத்தில் இருந்து புத்தூர் நோக்கிச் செல்லும் வீதிக்கு வடக்கில், சுன்னாகத்தில் இருந்து ஏறத்தாழ 7 கி.மீ. தொலைவில் உள்ளது. யாழ்ப்பாணத்தில் இருந்து நவக்கிரிக்கான தூரம் பலாலி வீதி வழியே ஏறத்தாழ 16 கி.மீ.. இவ்வூரைச் சுற்றிலும், ஈவினை, அச்சுவேலி, சிறுப்பிட்டி, வசாவிளான், ஆவரங்கால், புத்தூர் ஆகிய ஊர்கள் காணப்படுகின்றன.

யாழ்ப்பாண மாவட்டத்தில் பெயர் பெற்ற வற்றாக் கிணறு எனப்படும் நிலாவரைக் கிணறு இந்த ஊரிலேயே உள்ளது.

## நிறுவனங்கள்
நவக்கிரியில் முதலாம் வகுப்பு முதல் ஐந்தாம் வகுப்புவரை கற்பிக்கும் தமிழ்க் கலவன் பாடசாலை ஒன்று உள்ளது. இவ்வூரில் உள்ள கோயில்களுள் நவக்கிரி மாணிக்கப் பிள்ளையார் கோயில் எனப்படும் பிள்ளையார் கோயிலும் ஒன்று.

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
யது

**யது**, யயாதி - தேவயானி இணையரின் மூத்த மகன் ஆவார். தன் மகள் தேவயானிக்கு, யயாதி துரோகம் செய்த காரணத்தினால் சுக்கிராச்சாரியால் சபிக்கப்பட்டு கிழத்தன்மை அடைந்தான்.  யயாதியின் கிழத்தன்மையை ஏற்க மறுத்த காரணத்தினால், யதுவும், அவனது வழித்தோன்றல்களும் இனி நாட்டை அரசாளும் உரிமையில்லாது போகக்கடவது என யயாதி அளித்த சாபத்தால், யதுவின் வழித்தோன்றல்கள் நாட்டை ஆள இயலாது ஆடு, மாடுகள் மேய்த்து பால், தயிர், வெண்ணெய் போன்ற பால் பொருட்களை உற்பத்தி செய்யும் இடைத் தொழில் செய்து வாழ்ந்தனர். அவர்களை யாதவர்கள் என்பர்.
காலப்போக்கில் யதுவின் குலத்தில்  **[[விருஷ்ணி குலம்|விருஷ்ணிகள்]]'', **அந்தகர்கள்**, **போஜர்கள்**, **குகுரர்கள்''' என நான்கு உட்பிரிவுகள் கிளைத்தன. யதுவின் வழித்தோன்றல்களான இக்குலத்தினர் வடமதுரை, விதர்ப்பம், சேதிதேசம், குந்திதேசம், துவாரகை, மகததேசம் போன்ற நாடுகளை ஆண்ட அரசர்கள் ஆவார். கம்சன், கண்ணன், ருக்மணி, ருக்மி, சத்தியபாமா, பலராமர், சிசுபாலன்,  குந்தி, கிருதவர்மன், சாத்தியகி, பூரிசிரவஸ், உத்தவர், தேவகி, வசுதேவர், நந்தகோபன், யசோதை ஆகியோர் யது குலத்தில் பிறந்தவர்களில் சிலர்.

யது குலத்தின் மொத்த அழிவுக்கு கிருஷ்ணரின் மகன்களில் ஒருவரான சாம்பனும் ஒரு வகையில் காரணமானார்.

## இதனையும் காண்க
* யது குலம்
* விருஷ்ணிகள்
* பௌரவர்
* புரு

## மேற்கோள்கள்

## வெளி இணைப்புகள்

பகுப்பு:இந்து சமய தொன்மவியல் இனக்குழுக்கள் 
பகுப்பு:பாகவத புராண மாந்தர்
நம் கியுரி

**நம் கியுரி** () (பிறப்பு: ஏப்ரல் 26, 1984) ஒரு தென் கொரிய நாட்டு நடிகை மற்றும் பாடகி ஆவார். இவர் 2006ஆம் ஆண்டு முதல் 49 டேஸ், குரூவெல் சிட்டி போன்ற தொலைக்காட்சி தொடர்களில் நடித்துள்ளார். இவர் பல பாடல்கள் பாடியுள்ளார் என்பது குறிப்பிடத்தக்கது.

## வெளி இணைப்புகள்
* 
* 
* Nam Gyu-Ri's short biography on Naver

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தென் கொரிய தொலைக்காட்சி நடிகைகள்
பகுப்பு:தென் கொரியத் திரைப்பட நடிகைகள்
பகுப்பு:தென் கொரிய பாடகிகள்
பகுப்பு:1985 பிறப்புகள்
ஜோ ஹியுன்ஜே

**ஜோ ஹியுன்ஜே** () (பிறப்பு: மே 9, 1980) ஒரு தென் கொரியா நாட்டு நடிகர் ஆவார். இவர் 1998ஆம் ஆண்டு முதல்  லவ் லெட்டர், ஒன்லி யூ, 49 டேஸ்  யோங்-பல், போன்ற தொலைக்காட்சி தொடர்களில் நடித்ததன் மூலம் புகழ் நடிகர் ஆனார்.

## மேற்கோள்கள்

## வெளி இணைப்புகள்
* 
*Jo Hyun-jae Fan Cafe at Daum
*Jo Hyun-jae Fan Club 
*

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
கம்பர் வீட்டு வெள்ளாட்டி பாடல்

**கம்பர் வீட்டு வெள்ளாட்டி** என்பவர் பாடியதாக ஒரு பாடல் உள்ளது. நெல்மலி என்னும் ஊரில் வாழ்ந்த தச்சன் ஒருவனைப் பற்றிய பாடல் அது. 
## பாடல் செய்தி
அந்தத் தச்சனின் வீடு நெல் வளர்ந்து மடிந்து விளையும் நிலத்துக்கு நடுவில் இருந்ததாம். அவன் மலைக்கல் போன்ற தோளை உடையவனாம். அவன் பெயர் கங்கணகண கணவன். அவன் மனைவி வில் போன்ற புருவம் படிந்த நெற்றி கொண்டவளாம். அவள் பெயர் மின்மினி மினிமி. அவர்களுக்கு ஒரு வேலைக்காரி. வேலைக்காரி பெயர் துந்துமி துரிதுரிதி.

## பெயர் விளக்கம்
வெள்ளாட்டி என்னும் சொல் கள்ளம் கபடம் இல்லாத வெள்ளை உள்ளம் படைத்த , வெட்டிப் பேச்சு பேசும்  பெண்மணியைக் குறிக்கும்.
இயற்பெயர் ஒன்று இருக்க ஊர்மக்கள் சிலருக்கு வேறு பெயரிட்டுப் பலரும் அறியும்படிச் செய்யும் வழக்கம் உண்டு. இந்த வகையில் தச்சனுக்கும், அவன் மனைவிக்கும், வேலைக்காரிக்கும் பெயர்  சூட்டினர் போலும். இவை 12 ஆம் நூற்றாண்டுக் காலத்துப் புனைபெயர்கள்.

## பாடல்
*<poem>நெற்படி விளைகழனி புடைசூழ் நென்மலி வாழ்தச்சன்
கற்படி பனைதோளான் பெயரோ கங் கண கண கணவன்
விற்படி வாணுதலாண் மனைவிமின் மினிமினி மினிமி
சொற்படி வேலைசெயும் மவளோதுந் துமி துரி துரிதி. (62) </poem>
*
## அடிக்குறிப்பு

பகுப்பு:தமிழ்ப் புலவர்கள்
பகுப்பு:12 ஆம் நூற்றாண்டுத் தமிழ் நூல்கள்
ஆண்டிமனி சல்பேட்டு

**ஆண்டிமனி சல்பேட்டு** *(Antimony sulfate)* என்பது Sb2(SO4)3, என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். ஆண்டிமனி அல்லது அதன் சேர்மங்கள் சூடான கந்தக  அமிலத்துடன் சேர்ந்து வினைபுரியும் போது  நீருறிஞ்சும் சேர்மமான ஆண்டிமனி சல்பேட்டு  உருவாகிறது.  குறைகடத்திகளுடன் கலக்கவும்  பட்டாசுத் தொழிலில்  வெடிபொருள்கள் தயாரிக்கவும் இது பயன்படுத்தப்படுகிறது

## அமைப்பு

முடிவில்லாத நான்முக SO4 ஏணிகள் மற்றும்  மூலைகளில் பகிர்ந்து கொண்டுள்ள SbO3 பட்டைக்கூம்புகள்  ஆகியன ஆண்டிமனி சல்பேட்டில்  உள்ளன.  பெரும்பாலும்  இச்சேர்மம் கலப்பு ஆக்சைடு (Sb2O3.3SO3) என்று விவரிக்கப்படுகிறது.

## வேதிப்பண்புகள்

ஆண்டிமனி மற்றும் கந்தக அமிலம் சேர்ந்து   உருவாவதால்  சிலசமயங்களில்  ஆண்டிமனி சல்பேட்டு ஓர்  உப்பு என்றும் அழைக்கப்படுகிறது.  ஆண்டிமனி சல்பேட்டானது ஆக்சிசனேற்றும்   அமிலமான  நைட்ரிக்  அமிலத்தில்  கரையும் போது  ஓர் நைட்ரேட்டு  உருவாவதில்லை, ஆனால்  ஆண்டிமனி ஆக்சைடுகளின் கலவை உருவாகிறது  என்பது கவனிக்கத்தக்கது ஆகும்.  இப்பண்பினால்  இது பிசுமத்தில்   இருந்து மாறுபடுகிறது. பிசுமத்  இவ்விரு  அமிலங்களிலும் கரைந்து  உப்புகளை உருவாக்குகிறது.  ஆண்டிமனி சல்பேட்டு  நீருறிஞ்சும்  தன்மையும்  அமிலங்களில்  கரையக் கூடியதாகவும்  உள்ளது.  ஆண்டிமனி, ஆண்டிமனி  மூவாக்சைடு, ஆண்டிமனி முச்சல்பைடு அல்லது ஆண்டிமனி ஆக்சிகுளோரைடு ஆகியவற்றை சூடான  அடர் கந்தக   அமிலத்தில்  கரைத்து  இச்சேர்மம் தயாரிக்கப்படுகிறது
:2 Sb (s) + 6 H2SO4 → Sb2(SO4)3 + 3SO2 + 6 H2O.

## பயன்கள்
கரைதல் பண்பின் காரணமாக இச்சேர்மம் குறைகடத்திகளில்கலப்பதற்கு  பயன்படுத்தப்படுகிறது. மின்னாற்பகுப்பில் பயன்படும் எதிர்மின் வாய்களின்  மீது மேல் பூச்சாக பூசவும் , பட்டாசுத் தொழிலில் வெடிபொருள்கள் தயாரிக்கவும் பயன்படுகிறது.

## பாதுகாப்பு
தோல் மற்றும் சளிச்சவ்வுகளின் மீது ஆண்டிமனி சல்பேட்டு படநேர்ந்தால்  எரிச்சல் ஏற்படும்.

## மேற்கோள்கள்

பகுப்பு:ஆண்டிமனி(III) சேர்மங்கள்
பகுப்பு:சல்பேட்டுகள்
கோவை விரைவுவண்டி

**கோவை விரைவுத் தொடருந்து**, இந்திய இரயில்வேயினால் தினசரி செயல்படுத்தப்படும் தொடருந்து சேவையாகும். இது சென்னை சென்ட்ரல், கோயம்புத்தூர் சந்திப்பு ஆகிய நிலையங்களுக்கு இடையே இயக்கப்படுகிறது. இது ஏப்ரல் 14, 1977 இல் தனது முதல் பயணத்தினைத் தொடங்கியது. மணிக்கு 65 கிலோ மீட்டர் வேகத்தில் செயல்படுவதன் மூலம் இந்தியாவின் விரைவு ரயில்களில் ஒன்றாகக் கருதப்படுகிறது. அத்துடன் இது தென்னக ரயில்வேயின் பெருமைக்குரிய ரயில்களில் ஒன்று. இது 12675, 12676 ஆகிய வண்டி எண்களுடன் செயல்படுகிறது.

## இஞ்சின்
ஈரோடு முதல் ராயப்புரம் வரை WAP4 இஞ்சினுடன் செயல்படும் இந்த ரயில், சிலவேளைகளில் மிகவும் சக்தி வாய்ந்த WAP7 இஞ்சினையும் பயன்படுத்துகிறது.

## வரலாற்று செய்திகள்
ஆரம்பத்தில் இதன் வண்டி எண் 75/76 ஆக இருந்து, பின்னர் 80 காலகட்டங்களில் 2675/2676 ஆக மாறியது. அந்த காலகட்டத்தில் ரயில் வண்டி எண் நான்கு இலக்கங்களில் இருக்க வேண்டும் என இந்திய ரயில்வே கூறியதே இதற்குக் காரணம். 2011 ஆம் ஆண்டின் டிசம்பர் மாதம் முதல், ஐந்து இலக்க வண்டி எண்கள் இந்தியாவில் அனுமதிக்கப்பட்டதால் கோவை விரைவு ரயிலின் வண்டி எண் மறுபடியும் மாற்றப்பட்டு 12675/12675 என்றானது.

## சேவைகள்
தினசரி செயல்படும் இந்த ரயில்சேவையில் குளிர்பதன வசதியுடன் கூடிய ரயில் பெட்டிகள், அவையில்லாத சாதாரண ரயில்பெட்டிகள் மற்றும் உணவகம் போன்ற வசதிகள் உள்ளன. 12679 என்ற வண்டி எண்ணுடன் செயல்படும் சென்னை சென்ட்ரல் -  கோயம்பத்தூர் நகரங்களுக்கிடைப்பட்ட விரைவு ரயிலானது எதிர்வரும் வழிப்பங்கீட்டு ரயிலாகும்.

## வழித்தடமும் நிறுத்தங்களுக்கான நேரமும்

## வண்டி எண் 12676
இது கோயம்பத்தூர் சந்திப்பில் இருந்து சென்னை சென்ட்ரல் வரை செயல்படுகிறது. 7 மணி நேரம், 30 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 10 நிறுத்தங்களில் நின்று செல்கிறது. மணிக்கு சராசரியாக 66 கிலோ மீட்டர் வேகத்தில் சுமார் 496 கிலோ மீட்டர் தொலைவினை 7 மணி நேரம் 30 நிமிடங்களில் கடக்கிறது. கோயம்பத்தூர் சந்திப்பு, சென்னை சென்ட்ரல் ஆகியவற்றிற்கு இடைப்பட்ட 93 ரயில் நிறுத்தங்களில் 10 நிறுத்தங்களில் மட்டுமே நின்று செல்கிறது. புறப்படும் நேரத்தில் சராசரியாக நான்கு நிமிடங்கள் தாமதத்தினையும், வந்தடையும்போது சராசரியாக 18 நிமிடங்கள் தாமதத்தினையும் கொண்டுள்ளது. இதன் ரயில் பெட்டிகளின் அடுக்கு விவரங்கள் பின்வருமாறு.

L – SLR – UR – C1 – C2 – D1 – D2 – D3 – D4 – PC – D5 – D6 – D7 – D8 – D9 – D10 – D11 – D12 – D13 – D14 – UR – UR – UR – SLR

## வண்டி எண் 12675
இது சென்னை சென்ட்ரலில் இருந்து கோயம்பத்தூர் சந்திப்பு வரை செயல்படுகிறது. 7 மணி நேரம், 30 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 9 நிறுத்தங்களில் நின்று செல்லும். மணிக்கு சராசரியாக 66 கிலோ மீட்டர் வேகத்தில் சுமார் 496 கிலோ மீட்டர் தொலைவினை 7 மணி நேரம், 30 நிமிடங்களில் கடக்கிறது. சென்னை சென்ட்ரல், கோயம்பத்தூர் சந்திப்பு ஆகியவற்றிற்கு இடைப்பட்ட 93 ரயில் நிறுத்தங்களில் 9 நின்று செல்கிறது. புறப்படும் நேரத்தில் சராசரியாக ஒரு நிமிடம் தாமதத்தினையும், வந்தடையும்போது சராசரியாக 7 நிமிடங்கள் தாமதத்தினையும் கொண்டுள்ளது. இதன் ரயில் பெட்டிகளின் அடுக்கு விவரங்கள் பின்வருமாறு.

L – SLR – UR – UR – D14 – D13 – D12 – D11 – D10 – D9 – D8 – D7 – D6 – D5 – PC – D4 – D3 – D2 – C2 – C1 – UR – UR – SLR

## மேற்கோள்கள்

## புற இணைப்புகள்
*Kovai Express Route

பகுப்பு:இந்திய விரைவுவண்டிகள்
பகுப்பு:தென்னக இரயில்வே தொடர்வண்டிகள்
பகுப்பு:தமிழகத்தில் தொடருந்து போக்குவரத்து
பகுப்பு:கோயம்புத்தூரில் போக்குவரத்து
பென்சைல் குளோரோபார்மேட்டு

**பென்சைல் குளோரோபார்மேட்டு** *(Benzyl chloroformate)* என்பது C8H7ClO2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குளோரோபார்மிக் அமிலத்தினுடைய பென்சைல் எசுத்தர், பென்சைல் குளோரோபார்மேட்டு ஆகும். இக்கரிமச் சேர்மம் பென்சைல் குளோரோ கார்பனேட்டு  என்றும் அழைக்கப்படுகிறது. எண்ணெய்ப்பசையுடன் மஞ்சள் நிறத்திலும் ,நிறமற்றதுமான  திரவமாக காணப்படுகிறது. இச்சேர்மம்  இதனுடைய காரநெடியாலும்  அடையாளப் படுத்தப்படுகிறது. சூடுபடுத்தும்போது  பென்சைல் குளோரோபார்மேட்டு சிதைவடைந்து பாசுசீனாக மாறுகிறது. மற்றும் இது தண்ணீருடன் தொடர்பு கொள்ள நேர்ந்தால்  நச்சுத்தன்மையும்  அரிக்கும் பண்பும் கொண்ட புகையை உருவாக்குகிறது.

## தயாரிப்பு
ஆய்வகங்களில் பென்சைல் ஆல்ககாலை திரவநிலை பாசுசீனில் -20 °செல்சியசு வெப்பநிலையில்  செலுத்தும்போது பென்சைல் குளோரோபார்மேட்டு உருவாகிறது. பாசுசீனை அதிக அளவில் செலுத்துவதன் மூலம் இரு எசுத்தர்கள் உருவாக்கம் குறைக்கப்படுகிறது.

## பயன்கள்
அமீன்களில் கார்பாக்சிபென்சைல் பாதுகாப்புக்  குழுவை அறிமுகப்படுத்தும் வினைகளில் பென்சைல் குளோரோபார்மேட்டு பயன்படுத்தப்படுகிறது.
:

புதியதாக உருவான கார்பாக்சிபென்சைல் பாதுகாப்புக் குழுவை ஆக்சிசன் ஒடுக்க நிபந்தனைகளுக்கு உட்பட்டு நீக்க முடியும். குறிப்பாக ஐதரசன் வாயு மற்றும் கார்பன் மீது செயலூக்கம் செய்யப்பட்ட பலேடியம் தனிமம் இவ்வொடுக்க வினையில் பயன்படுத்தப்படுகிறது.
## மேற்கோள்கள்

## புற இணைப்புகள்
*

பகுப்பு:குளோரோபார்மேட்டுகள்
பகுப்பு:கரிம வேதியியல் வினையாக்கிகள்
பகுப்பு:பென்சைல் சேர்மங்கள்
கொங்குநாடு கலை அறிவியல் கல்லூரி, கோயம்புத்தூர்

**கொங்குநாடு கலை அறிவியல் கல்லூரி** (*Kongunadu Arts and Science College*) என்பது கிராமப்புற மாணவா்களுக்கான தரமான உயா்கல்வியை வழங்க வேண்டும் என்ற குறிக்கோளுடன் கோயம்புத்தூரில் தொடங்கப்பட்ட கல்வி நிறுவனமாகும். இந்தியாவின் தமிழ்நாட்டில் கோயம்புத்தூரில் இயங்கிவரும் கலை மற்றும் அறிவியல் கல்லூரி இதுவாகும். பாரதியார் பல்கலைக்கழக இணைவுக் கல்லூரியான இது, தில்லியில் உள்ள பல்கலைக்கழக மானியக் குழுவினால் தன்னாட்சி கல்லூரியாக தரம் உயர்த்தப்பட்டு செயற்பட்டு வருகிறது.

## மேற்கோள்கள்

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்

பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎
பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
நாகராஜா கோவில்

**நாகராஜா கோவில்** என்பது கன்னியாகுமரி மாவட்டம், நாகர்கோவில் புறநகர்ப் பகுதியில் உள்ளது. இக்கோயிலின் பெயரிலேயே ஊர் நாகர்கோவில் என்றழைக்கப்படுகிறது. இது கேரள பாரம்பரியக் கோவில் ஆகும். இங்கு மூலஸ்தானத்தில் ஐந்துதலை நாகராஜர் அருள்பாலிக்கிறார். இந்த கோவிலைச் சுற்றி ஏராளமான பாம்புச் சிலைகள் உள்ளன. பொதுமக்கள் ஆவணிமாதத்தில் இச்சிலைகளுக்குப் பாலூற்றி அபிஷேகம் செய்வதை சிறப்பாகக் கருதுகின்றனர்.

இக்கோவிலின் கருவறையின் மேல் ஓலை வேயப்பட்டு உள்ளது. இது வேறு எந்தக் கோவிலிலும் பார்க்கமுடியாத சிறப்பு அம்சமாகும். அது மட்டுமல்ல இந்தக் கோவிலின் கருவறை மண் ஆறு மாதம் கருப்பாகவும் ஆறு மாதம் வெண்மையாகவும் காணப்படுகிறது. இது பக்தர்களுக்கு பிரசாதமாக வழங்கப்படுகிறது. 

இக்கோவிலில் அருள்பாலிக்கும் பாலமுருகனுக்கு ஆண்டு தோறும் சஷ்டி விழா மிகச் சிறப்பாகக் கொண்டாடப்படுகிறது. சூரன் பாடும் நடைபெறுகிறது.

## மேற்கோள்கள்


பகுப்பு:கன்னியாகுமரி மாவட்டத்திலுள்ள இந்துக் கோயில்கள்
ஓனியாரா

**ஓனியாரா** / ˌhoʊnɪɑːrə / சொலமன் தீவுகளின் தலைநகரம் ஆகும், இது குவடால்கேனல் தீவின் வடமேற்குக் கடற்கரையோரத்திலுள்ளது, மேலும் குவடால்கேனலின் மாகாண நகரமாகவும் நிர்வகிக்கப்படுகிறது. இங்கு 2009-ல் 64.609 மக்கள் வசித்ததாக கணக்கெடுப்பு உள்ளது. இந்நகரம் ஓனியாரா சர்வதேச விமான நிலையம் மற்றும் பாயின்ட்க்ரூஸ் கடல் துறைமுகம் மூலம் இணைக்கப்பட்டுள்ளது, மேலும் இது குகும் நெடுஞ்சாலையில் அமைந்துள்ளது. 1978 ஜீலையில் ஒனியாரா சுதந்திர சொலமன் தீவுகளின் தலைநகரமாகிறது.

## சான்றுகள்

பகுப்பு:ஓசியானியா தலைநகரங்கள்
காட்மியம் நைட்ரேட்டு

**காட்மியம் நைட்ரேட்டு** *(Cadmium nitrate )* என்பது Cd(NO3)2.xH2O. என்ற பொது வாய்ப்பாடுடன்   உள்ள மூலக்கூற்று அமைப்பில் காணப்படும்  ஒரு கனிம வேதியியல் சேர்மமாகும்.நீரிலி வகை காட்மியம் நைட்ரேட்டு துரிதமாக  ஆவியாகும் தன்மையுடனும் பிற நைட்ரேட்டுகள்  உப்புகளாகவும்   உள்ளன.  அனைத்து வகை காட்மியம் நைட்ரேட்டு உப்புகளும் நிறமற்ற படிகத் திண்மங்களாகவும் , காற்றில்   இருந்து நீரை உறிஞ்சுகின்றவையாகவும் காணப்படுகின்றன.  இதனால்   அவை ஈரமான நீர் உறிஞ்சும் சேர்மங்களாக தோன்றுகின்றன. காட்மியம் சேர்மங்கள்  புற்றுநோயாக்க வேதிப்பொருட்களாக  உள்ளன.

## பயன்கள்
கண்ணாடிகள் மற்றும் பீங்கான் போன்ற பொருட்களுக்கு வண்ணமூட்டவும்  ஒளிப்படவியலில் எரியும் தூளாகவும் பயன்படுத்தப்படுகிறது.

## தயாரிப்பு
காட்மியம் உலோகம் அல்லது காட்மியம் ஆக்சைடு,காட்மியம் ஐதராக்சைடு அல்லது காட்மியம் கார்பனேட்டுகளில் ஒன்றை  நைட்ரிக் அமிலத்தில் கரைத்து காட்மியம் நைட்ரேட்டு தயாரிக்கப்படுகிறது.

: CdO + 2HNO3 → Cd(NO3)2 + H2O
: CdCO3 + 2 HNO3 → Cd(NO3)2 + CO2 + H2O
: Cd + 4 HNO3 → 2 NO2 + 2 H2O + Cd(NO3)2

## வினைகள்

உயர் வெப்பநிலைகளில் காட்மியம் நைட்ரேட்டு , காட்மியம் ஆக்சைடு மற்றும் நைட்ரசனின் ஆக்சைடுகளை உருவாக்குகிறது.  அமிலம் சேர்க்கப்பட்ட காட்மியம் நைட்ரேட்டுக் கரைசலில் ஐதரசன் சல்பைடைச் செலுத்தும் போது  மஞ்சள் நிறக் காட்மியம் சல்பைடு உருவாகிறது. கொதிநிலை நிபந்தனைக்கு உட்படுத்தப்பட்ட வினையில் சிவப்பு நிறச் சல்பைடாக இது மாற்றமடைகிறது.
எரிசோடாக் கரைசலுடன் சேரும்போது , காட்மியம்   ஆக்சைடு  காட்மியம்    ஐதராக்சைடாக வீழ்படிவாகிறது. கரையாத காட்மியம்   உப்புகளை   இவ்வீழ்படிவாக்கல்  முறையில்  தயாரிக்கலாம்.
## மேற்கோள்கள்

பகுப்பு:காட்மியம் சேர்மங்கள்
பகுப்பு:நைட்ரேட்டுகள்
பகுப்பு:ஆக்சிசனேற்றிகள்
பகுப்பு:நீர் ஈர்க்கும் பொருட்கள்
குரோமியம்(III) புளோரைடு

**குரோமியம்((III) புளோரைடு** *(Chromium(III) fluoride)* என்பது CrF3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் இதே மூலக்கூற்று வாய்ப்பாடு  குரோமியத்தின் பல்வேறு நீரேற்றுகளுக்கும் பொருந்தும். பச்சை நிறத்துடன் படிகங்களாகக் காணப்படும் இச்சேர்மம் பொதுவானக் கரைப்பான்களில் கரையாது. ஆனால் வண்ண நீரேற்றுகளான [Cr(H2O)6]F3 மற்றும்  [Cr(H2O)6]F3•3H2O  போன்றவை நீரில் கரைகின்றன. முந்நீரேற்று வகை பச்சையாகவும், அறுநீரேற்று வகை கருநீலத்திலும் காணப்படுகின்றன. நீரிலி வகை புளோரைடு 1100 முதல் 1200 °செல்சியசு வெப்பநிலையில் பதங்கமாகிறது. அனைத்துக்  குரோமியம்(III) சேர்மங்களையும் போல இப்புளோரைடுகளும் எண்முக குரோமியம் மையங்களுடன் தோற்றமளிக்கின்றன. நீரிலி வகையில் , ஆறு ஒருங்கிணைவுத் தளங்கள் அடுத்துள்ள குரோமியம் மையங்களுடன் பாலமிட்டுள்ள புளோரைடு ஈந்தணைவிகளால் நிரப்பப்பட்டுள்ளன.  நீரேற்று வடிவங்கள் அணைத்திலும் புளோரைடு ஈந்தணைவிகள் தண்ணீர் மூலக்கூறுகளால் இடப்பெயர்ச்சி  செய்யப்பட்டுள்ளன.

## தயாரிப்பு
குரோமியம்(III) ஆக்சைடு மற்றும்  ஐதரோபுளோரிக் அமிலம் இரண்டும் வினைபுரிந்து குரோமியம்((III) புளோரைடு  உருவாகிறது:
:Cr2O3 + 6 HF  +  9 H2O → 2 [Cr(H2O)6]F3. 

ஐதரசன் புளோரைடு மற்றும் குரோமிக் குளோரைடு இரண்டும் வினைபுரிவதால் நீரிலி வகை குரோமியம்((III) புளோரைடு  உருவாகிறது:
:CrCl3 + 3 HF  → CrF3  + 3 HCl

## பயன்கள்
குரோமியம்((III) புளோரைடு அதிகமாகப் பயன்படுத்தப்படுவதில்லை என்றாலும் நெசவுத் தொழிலில் நிறம் நிறுத்தியாகவும் , அரிப்புத் தடுப்பியாகவும் பயன்படுத்தப்படுகிறது. 

## மேற்கோள்கள்


பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:குரோமியம்(III) சேர்மங்கள்
1632

**1632** (**[[ரோம எண்ணுருக்கள்|MDCXXXII]]**) வியாழக்கிழமையில் ஆரம்பமான ஒரு கிரிகோரியன் நெட்டாண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு நெட்டாண்டாகும்.

## நிகழ்வுகள்
* மார்ச் 29 - ஆங்கிலேயர் 1629 இல் கைப்பற்றிய கியூபெக் மாநிலம் மீண்டும் பிரெஞ்சுக் கட்டுப்பாட்டுக்குள் கொண்டுவர உடன்பாடு கையெழுத்தாகியது.
* மார்ச் - முப்பதாண்டுப் போர்: சுவீடன் பவேரியாவை முற்றுகையிட்டது.
* மே - முப்பதாண்டுப் போர்: மியூனிக் நகரம் சுவீடியப் படையினரால் கைப்பற்றப்பட்டது.
* சூன் 25 - எதியோப்பியாவின் பாசிலிடெசு பேரரசன் எதியோப்பிய பழமைவாதக் கிறித்தவத்தை அரச மதமாக அறிவித்தான். இயேசு சபையின் உடைமைகளைக் கைப்பற்றினான்.
* செப்டம்பர் 1 - பிரான்சின் பதின்மூன்றாம் லூயி மன்னனுக்கெதிரான கிளர்ச்சி அடக்கப்பட்டது. கிளர்ச்சியாளர்களின் தலைவர், பதின்மூன்றாம் லூயியின் சகோதரன், சரணடைந்தான்.
* அக்டோபர் 30 - பிரான்சின் பதின்மூன்றாம் லூயிக்கு எதிரான கிளர்ச்சியில் பங்குபற்றியமைக்காக மொண்டொமொரென்சி இளவரசர் இரண்டாம் என்றி தூக்கிலிடப்பட்டார்.
* நவம்பர் 16 - முப்பதாண்டுப் போர்: லூட்சனில் இடம்பெற்ற போரில் சுவீடன் மன்னன் இரண்டாம் குஸ்தாவுசு அடோல்பசு கொல்லப்பட்டார். அவரது 6-வயது மகள் கிறிஸ்டீனா அரசியாக அறிவிக்கப்பட்டாள்.
* அன்டிகுவா பர்புடாவில் ஆங்கிலேயர் குடியேறினர்.
* விஜய நகரப் பேரரசன் பெத்த வெங்கடராயனின் ஆட்சிக் காலம் ஆரம்பம்.
* ஆறு பிரெஞ்சு கப்புச்சின் துறவிகள் இந்தியாவில் முதன் முறையாக புதுச்சேரி வந்திறங்கினர்.
* யாழ்ப்பாணக் கோட்டை கட்டி முடிக்கப்பட்டது.

## பிறப்புகள்
* ஆகத்து 29 - ஜான் லாக், ஆங்கிலேய மெய்யியலாளர் (இ. 1704)
* அக்டோபர் 20 - சர் கிறிஸ்டோபர் ரென், ஆங்கிலேய கட்டிடக் கலைஞர், வானியலாளர், கணிதவியலர் (இ. 1723)
* அக்டோபர் 24 - ஆன்டன் வான் லீவன்ஹூக், டச்சு அறிவியலாளர் (இ. 1723)
* அக்டோபர் 31 - யொஹான்னெஸ் வெர்மீர், டச்சு ஓவியர் (இ. 1675)

## இறப்புகள்
* மேல்பத்தூர் நாராயண பட்டத்திரி, வடமொழிக் கவிஞர் (பி. 1560)

## மேற்கோள்கள்

## 1632 நாட்காட்டி
குரோமியம் அசிட்டேட்டு ஐதராக்சைடு

**குரோமியம் அசிட்டேட்டு ஐதராக்சைடு** (Chromium acetate hydroxide) என்பது  (Cr3(OH)2(OOCCH3)7) என்ற மூலக்கூற்று வாய்ப்பாடு  கொண்ட ஒரு வேதிச் சேர்மம் ஆகும். பச்சை நிறத் துகளாக, அயனிச் சேர்மம் அல்லாத  இச்சேர்மம் அசிட்டோனில் கரையாது.

## அமைப்பு
மூன்று குரோமியம் அணுக்களைச் சுற்றிலும் இரண்டு ஐதராக்சில் தொகுதிகள் மற்றும் ஏழு OOCCH3  ஒரெதிரயனி அசிட்டேட்டு ஈந்தனைவிகள் அடுக்கப்பட்டுள்ள அமைப்பை குரோமியம் அசிட்டேட்டு ஐதராக்சைடு பெற்றிருக்கிறது.

## மேலும் காண்க
* குரோமியம்(III) அசிட்டேட்டு

## மேற்கோள்கள்

## வெளியிணைப்புகள்

*http://www.chemicalbook.com/ChemicalProductProperty_EN_CB9726110.htm
*http://www.chemicalbook.com/CAS%5Cmol%5C39430-51-8.mol
*https://www.sigmaaldrich.com/US/en/product/aldrich/318108 
https://upload.wikimedia.org/wikipedia/commons/thumb/7/72/Pope.svg/22px-Pope.svg.png

பகுப்பு:குரோமியம்(III) சேர்மங்கள்
பகுப்பு:அசிட்டேட்டுகள்
பகுப்பு:ஐதராக்சைடுகள்
பகுப்பு:ஒருங்கிணைவுச் சேர்மங்கள்
பகுப்பு:ஒடுக்கிகள்
பகுப்பு:குரோமியம்-ஆக்சிசன் சேர்மங்கள்
மருத்துவக் கல்லூரி அனுமதி முறைகேடு வழக்கு

**மருத்துவக் கல்லூரி அனுமதி முறைகேடு வழக்கு**, மருத்துவக் கல்லூரி மாணவர் சேர்க்கைக்கு முறைகேடாக அனுமதி அளித்த வழக்கில், இந்திய அரசின் முன்னாள் அமைச்சர் அன்புமணி ராமதாஸ் உள்ளிட்டோர் மீது குற்றச்சாட்டுகள் பதிவு செய்ய தில்லி சிபிஐ சிறப்பு நீதிமன்றம் உத்தரவிட்டுள்ளது. அன்புமணி உள்ளிட்ட சிலர் மீது
தொடர்ந்த வழக்கில் இரண்டாம் ஆண்டுக்கு அனுமதி அளித்தது சரிதான் என உச்ச நீதிமன்றம் தீர்ப்பளித்தது.
ஆனாலும் இந்த வழக்கு இன்னும் முடித்து வைக்கப்படவில்லை.

## பின்னணி
2004 - 2009ஆம் ஆண்டு காலத்தில் அகில இந்திய காங்கிரஸ் கட்சி தலைமையிலான கூட்டணி அரசில் அன்புமணி ராமதாஸ், இந்திய அரசின் சுகாதாரத்துறை அமைச்சராக இருந்த போது, உத்தர பிரதேச மாநிலம், ரேபரேலியில் உள்ள ரோஹில்கண்ட் மருத்துவக் கல்லூரி மருத்துவமனைக்கு முறைகேடாக அனுமதி வழங்கியதாக குற்றச்சாட்டு எழுந்தது. இந்த வழக்கு இந்திய உச்ச நீதிமன்றத்தின் தலையீட்டின் பேரில், கடந்த 2009 ஆம் ஆண்டு லக்னோ நீதிமன்றத்தில் இருந்து தில்லி சிபிஐ நீதிமன்றத்திற்கு மாற்றப்பட்டது. மேலும் மத்திய பிரதேசம் மாநிலம் இந்தூரில் உள்ள இண்டெக்ஸ் மருத்துவக் கல்லூரி மருத்துவமனைக்கு சட்ட விரோதமாக அனுமதி வழங்கியதாகவும் சிபிஐ வழக்கு பதிவு செய்தது. இந்த மருத்துவக் கல்லூரிக்கு தேவையான ஆசிரியர்கள், ஆய்வக வசதிகள் இல்லாத நிலையில், இந்திய மருத்துவ கவுன்சில் மற்றும் உச்சநீதிமன்ற விசாரணைக் குழுவின் பரிந்துரைகளை மீறி, இரண்டாம் ஆண்டு மாணவர் சேர்க்கைக்கு இந்திய நடுவண் அரசின் முன்னாள் அமைச்சர் அன்புமணி அனுமதி வழங்கியதாக குற்றம் சாட்டப்பட்டுள்ளது.

## மேற்கோள்கள்

பகுப்பு:இந்தியாவில் ஊழல்
மா. சுப்பிரமணியம் (அரசியல்வாதி)

**மாணிக்கம்  சுப்ரமணியம்**  (M. Subramaniam) என்பவர் ஒரு தமிழக அரசியலரும், அமைச்சரும் ஆவார். திராவிட முன்னேற்றக் கழகம் (திமுக) கட்சி உறுப்பினரான இவர் 2006-2011 காலகட்டத்தில் தமிழ்நாட்டின் தலைநகரான சென்னையின் மாநகர மேயராக இருந்தார். மீண்டும் திமுக வேட்பாளராக 2011 இல் மேயர் தேர்தலில் போட்டியிட்டார், ஆனால் அதிமுகவின் சைதை சா. துரைசாமியிடம் தோல்வியடைந்தார். 2016 தமிழக சட்டமன்றத் தேர்தலின்போது சைதாபேட்டை தொகுதியில் போட்டியிட்டு சட்டப் பேரவைக்கு தேர்ந்தெடுக்கப்பட்டுள்ளார். கிண்டி தொழிற்குடியிருப்பில் வாழும் இவர் ஒரு வழக்கறிஞர் ஆவார். இவர் 1999 இல் இருந்து சென்னை உயர்நீதிமன்றத்தில் வழக்கறிஞராக உள்ளார்.

## முன்வாழ்க்கை
மா. சுப்பிரமணியம் அப்போதைய வட ஆற்காடு மாவட்டம், வாணியம்பாடிக்கு அருகில் உள்ள ஒரு சிற்றூரில் பிறந்தார். பின்னர் இவரது குடும்பமானது சித்தூர் அருகில் உள்ள புல்லூர் கிராமத்தில் குடியேறியது. இவர் அங்கேயே தன் துவக்கக் கல்வியை பயின்றார். பின்னர் குடும்பம் சென்னைக்கு இடம் பெயர்ந்தது.
 
## கல்வி
சுப்பிரமணியன், சைதாப்பேட்டை அரசு மேல்நிலைப் பள்ளியில் தனது உயர் கல்வியை நிறைவு செய்தார். பின்னர்  திறந்தவெளி பல்கலைக்கழகத்தில்  இளங்கலை பட்டப்படிப்பையும் பெங்களூர் ஹவ்னூர் சட்டக்கல்லூரியில் தனது சட்டப்படிப்பையும் (எல்.எல்.பி) முடித்தார்.

## பணி
இவருக்கு உடற்பயிற்சி நிலையத்தில் உடற்பயிற்சிசெய்தல், திரைப்படங்கள், யோகா போன்றவற்றில் ஆர்வம் உண்டு. இவர் ஒரு மாரத்தான் வீரரும் கூட தனது முதல் மாரத்தானை 2014 ஆம் ஆண்டு புதுச்சேரி ஆரோவிலில் நடந்த மாரத்தான் போட்டியில் கலந்து கொண்டவர், இதுவரை 100 மாரத்தான் போட்டிகளைக் கடந்துள்ளார்.

## அரசியல் வாழ்க்கை
இவர் 1976 ஆம் ஆண்டு திமுகவில் சேர்ந்தார். 1996-2006 காலகட்டத்தில் சென்னை மாநகராட்சி அவைத்தலைவராக இருந்தார்.  திமுக இளைஞர் அணியின் துணை பொதுச் செயலாளராக இருக்கும் இவர் ஸ்டாலினின் ஒரு தீவிர ஆதரவாளர். இவர் 2006-2011 காலகட்டத்தில் தமிழ்நாட்டின் தலைநகரான சென்னையின் மாநகர மேயராக இருந்தார். மீண்டும் திமுக வேட்பாளராக 2011 இல் மேயர் தேர்தலில் போட்டியிட்டார். ஆனால் அதிமுகவின் சைதை சா. துரைசாமியிடம் தோல்வியடைந்தார். 2016 தமிழக சட்டமன்றத் தேர்தலின்போது சைதாபேட்டை தொகுதியில் போட்டியிட்டு சட்டப் பேரவைக்கு தேர்ந்தெடுக்கப்பட்டார். 2021 தமிழ்நாடு சட்டமன்றத் தேர்தலில் சைதாபேட்டை சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக மருத்துவம் மற்றும் மக்கள் நல்வாழ்வு
(மக்கள் நல்வாழ்வு, மருத்துவக்கல்வி மற்றும் குடும்ப நலன்) அமைச்சசராக பதவியேற்றார்.
## மேற்கோள்கள்

பகுப்பு:சென்னை நகரத்தந்தைகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டு அமைச்சர்கள்
பகுப்பு:சென்னை அரசியல்வாதிகள்
பிளாட்டினம்(II) அசிட்டேட்டு

**பிளாட்டினம்(II) அசிட்டேட்டு** *(Platinum(II) acetate)* என்பது ஊதா நிறத்தில் உள்ள ஓர் அணைவுச் சேர்மமாகும். தொடர்புடைய பலேடியம் அனைவுச் சேர்மம் போல இது வர்த்தகரீதியாகக் கிடைப்பதில்லை. பிளாட்டினம்(II) அசிட்டைல் அசிட்டோனேட்டு  இதற்குப் பதிலாக  பிளாட்டினம் வேதியலுக்கான தொடக்கப் பகுதியாக செயல்படுகிறது. 

## தயாரிப்பு

பிளாட்டினம்(II) அசிட்டேட்டு தயாரிப்பதற்கு பல்வேறு தயாரிப்பு முறைகள் அறியப்பட்டுள்ளன. உதாரணமாக, சோடியம் அறுவைதராக்சிபிளாட்டினேட்டை நைட்ரிக் அமிலத்தில் கரைத்துத் தயாரிக்கலாம் என்று விக்கின்சன் விவரித்துள்ளார். இக்கலவையை அசிட்டிக் அமிலம் சேர்த்து சூடாக்கினால் பிளாட்டினம்(II) அசிட்டேட்டு தோன்றுகிறது. அதிகப்படியான நைட்ரிக்  அமிலத்தை ஃபார்மிக் அமிலம் சேர்த்து ஒடுக்க வினையின் மூலமாக நீக்கலாம். விக்கின்சன் குழுமத்தினர் இத்தயாரிப்பு முறையின் முடிவுகளில் பெரும் வித்தியாசங்களை உண்டாக்கினர்.

வெள்ளி அசிட்டேட்டை பிளாட்டினம் (II) குளோரைடுடன் சேர்த்து   பிளாட்டினம்(II) அசிட்டேட்டு தயாரிக்கும் முறையை  எம். பசாட்டோ கண்டறிந்தார். இவ்வினையில் வெள்ளி(I) ஆலைடு பிர்த்தெடுக்கும் முகவராகப் பயன்படுத்தப்படுகிறது. விளைபொருளாக இரண்டு அசிட்டிக் அமில மூலக்கூறுகள் கொண்ட நான்கு பகுதியுள்ள அணைவுச் சேர்மம் உருவாகிறது

## மேற்கோள்கள்

பகுப்பு:ஒருங்கிணைவுச் சேர்மங்கள்
பகுப்பு:பிளாட்டினம்(II) சேர்மங்கள்
பகுப்பு:அசிட்டேட்டுகள்